**Galvenās prezentācijas tēzes (Polija)**

PPP departaments ir Polijas Fondu un reģionālās politikas ministrijas (Ministrija) struktūrvienība, kas veic PPP tiesību aktu izstrādi, standartizētās dokumentācijas izstrādi, projektu uzraudzību, PPP un ES fondu projektu apvienošanu, PPP projektu popularizēšanu 16 vojevodistēs, kā arī nodrošina konsultācijas, apmācības PPP jomā.

PPP likumi paredz PPP un ES fondu apvienotos projektus. Visos projektos, kuru izmaksas ir 120 M EUR un vairāk ir jāpierāda Ministrijai, ka PPP konkrētajā gadījumā nav piemērots instruments.

Plānotajos apvienotajos PPP un ES fondu projektos Ministrija nodrošina:

* atvieglojumus projektiem – ja projektam ir izstrādāti finanšu ekonomiskie aprēķini, par kuriem Ministrija ir izsniegusi savu sertifikātu, projektu iesniegumu veidlapa ES fondu projektos nav jāiesniedz;
* PPP konsultantus visos 16 reģionālajos ES fondu info punktos;
* pastāvīgu sadarbību ar reģionu vadošajām iestādēm – apvienojamo projektu meklēšanu, šķēršļu noņemšanu projektu apvienošanai.

Polijā no 2007. līdz 2022. gadam tika īstenoti vairāk nekā 30 apvienotie projekti, kur vidējā projekta vērtība ir 50 M EUR. 72 % projektu īstenoti energoefektivitātes jomā 2014. – 2020. g. ES fondu plānošanas periodā.

ES fondu 2021. – 2027. plānošanas periodā ir plānoti 54 PPP projekti. No tiem 60% ir plānoti kā apvienotie projekti ar ES fondu finansējumu, turklāt visos energoefektivitātes PPP projektos ir plānots izmantot ES fondu finansējumu.

Lai izdodas! Latvijai tas ir ļoti iedvesmojoši.

Prezentācijā ir iekļauti vairāki hiperlinki par Polijā īstenotajiem apvienotajiem PPP un ES fondu projektiem, kā arī pēdējā slaidā ir ievietota PPP departamenta kontakti. Jebkādu jautājumu gadījumā aicinām vērsties pie kolēģiem labās prakses pārņemšanai vai arī Latvijas PPP kompetences centrā.